**REKORD NEGYEDÉVET ZÁRT VILÁGSZINTEN A LEXUS**

**A mára a világ negyedik legnépszerűbb luxusautó márkájává váló, környezetbarát hibrid elektromos modelljeiről ismert Lexus minden idők legsikeresebb negyedévét zárta, 169.431 darabos globális értékesítéssel. A globális rekord eredményhez már hozzájárult a januártól hazánkban is elérhető vadonatúj Lexus ES felsőkategóriás luxuslimuzin, az értékesítéseket ugyanakkor az év hátralévő részében még tovább pörgetheti majd a vadonatúj Lexus UX kompakt crossover berobbanása, amely a hazai márkakereskedésekbe a napokban érkezik.**

A világ vezető zöld luxusautómárkája, a Lexus a tavalyi év azonos időszakához képest 2%-os növekedést elérve rekord negyedévet zárt 2019 január és március között. Az első negyedévben világszerte eladott 169.431 Lexusból 18.387 darab talált gazdára Európában, 175 darab pedig Magyarországon. Az év első három hónapja értékesítési rekordot hozott a vállalat számára világszinten és Kanadában, Olaszországban, Spanyolországban, Tajvanon, Koreában, Ausztráliában és Latin-Amerikában egyaránt. Európában a leggyorsabban növekvő piacok Görögország (+360%), Kazahsztán (+80%), az Adria régió (+68%), valamint a Magyarországot is magában foglaló Közép-Kelet-Európa régió (+47%) voltak, **hazánkban a piaci bővülés ütemét négyszeresen meghaladó 30,6%-os növekedést könyvelhetett el a környezetbarát luxusautó márka.** A világ többi régióiban Szaúd-Arábia bizonyult a leggyorsabban növekvő piacnak (+41%), amit Korea (+22%) és Dél-Afrika (+15%) követett.

Világszerte a legkelendőbb modell az RX volt (44.494 db, +4%), amit az ES követett (39.712 db) és ez a modell produkálta a legerősebb növekedést is (+33%). Az UX értékesítése már elérte a 15.132 darabot. Európában az NX a bestseller (6385 db), valamint az RX (4127 db). A kontinens piacain szintén az ES produkálta a legerősebb növekedést is (+352%).A hibridek globális értékesítése 24%-al, 59.025 darabra nőtt, ami a teljes világszintű értékesítés 34,8%-át teszi ki. Az európai hibrid-eladások 5%-al, 13.020 darabra nőttek, ami az európai értékesítés 71%-át teszi ki, míg **Magyarországon gyakorlatilag az eladások 100%-át jelentették a hibrid elektromos eladások.**

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com